**ŽUPANIJSKI SUD U RIJECI**

**Posl.br.: 17 Su-13/2023**

**Rijeka, 02. siječnja 2024. godine**

**OBRAZLOŽENJE OPĆEG DIJELA FINANCIJSKOG PLANA ZA RAZDOBLJE OD 2024.-2026. GODINE**

Proračunski korisnik: Županijski sud u Rijeci

Razdjel: 109

Glava: 45

RKP: 3453

Županijski sud u Rijeci osim djelatnosti propisane Zakonom o sudovima (NN 28/13, 33/2015, 67/2018, 126/19) druge djelatnosti nema. Prihode i primitke Županijskog suda u Rijeci čine prihodi iz proračuna za financiranje redovne djelatnosti, prihodi od pruženih usluga (usluga preslike spisa) i prihodi za posebne namjene vezano uz posebne zakonske propise (Zakon o sudovima – prihodi od kamata).

Da bi Županijski sud u Rijeci osigurao nesmetano odvijanje svih radnih zadataka u smislu što kvalitetnijeg obavljanja funkcije zbog koje je i ustrojen, potrebno je prije svega:

* postići adekvatnu kadrovsku popunjenost,
* što kvalitetnije i brže educirati zaposlenike,
* izvršiti potrebne adaptacije u postojećem radnom prostoru u pravosudnoj zgradi,
* staviti na raspolaganje svu potrebnu opremu i namještaj,
* a sve gore navedeno prvenstveno s ciljem postizanja smanjenja broja zaostalih sudskih predmeta.

Financijski plan napravljen je u skladu s Uputama za izradu Financijskog plana za 2024. – 2026. godinu, dostavljenih od strane Ministarstva pravosuđa i uprave.

Planiranje provodimo prema gotovinskom načelu koje se razlikuje od načela nastanka događaja temeljem kojeg se evidentiraju sve poslovne promjene rashodovne strane u financijskoj godini dok se prihodi evidentiraju kada su uplaćeni.

**PRIHODI I PRIMICI**

Financijskim planom Županijskog suda u Rijeci za razdoblje 2024. - 2026. planirana su sredstva za redovno poslovanje suda koje se provode kroz sljedeće izvore financiranja:

Izvor 11 - redovna djelatnost Županijskog suda u Rijeci

Redovna djelatnost Županijskog suda u Rijeci obuhvaća rashode za plaće i materijalna prava zaposlenika koja su planirana temeljem Uputa Ministarstva financija i Ministarstva pravosuđa i uprave i ostvaruje se preko računa državne riznice. Planirana sredstva za zaposlene za 2024. iznose 2.947.177 €, za 2025. 2.959.671, a za 2026. 2.962.506 € ( u sve tri godine uračunati i planirano povećanje pojedinih postojećih koeficijenata odnosno povećanje koje proizlazi zbog ustrojstva službe, odjeljka, a sve u skladu s izmjenama Pravilnika o unutarnjem redu)

Ovdje su planirana i sredstva koja se odnose na rashode za usluge, materijal i energiju te na ostale rashode poslovanja.

Planirana su i sredstva za ulaganja u zgradu suda prema sljedećem:

* za 2024. godinu u iznosu od 1.005.639,00 € (za ugradnju dizala prema izrađenom projektu iz 2019. godine, za zamjenu prozora na sjevernom dijelu zgrade, saniranje podova (uredi, sudnice, hodnici, stepenište i sl.)- 1. dio)
* za 2025. godinu u iznosu od 1.400.000,00 € (prenamjena prostora na IV. katu zgrade suda, saniranje podova (uredi, sudnice, hodnici, stepenište i sl.)-2. dio, uređenje glavnog ulaza u zgradu suda, izmjena i nabava novih vrata u zgradi, uređenje odnosno prilagodba stropova, rasvjeta- 2. dio
* za 2026. godinu u iznosu od 1.500.000,00 € (uređenje fasade zgrade suda)

Sva navedena sredstva planirana su iz izvora opći prihodi i primici (izvor 11). Prihodi po ovoj aktivnosti planirani su u okviru limita koje je odredilo Ministarstvo pravosuđa i uprave.

Izvor 31/43/52 – redovna djelatnost Županijskog suda u Rijeci – iz evidencijskih prihoda

Redovna djelatnost Županijskog suda u Rijeci – iz evidencijskih prihoda - na ovoj poziciji su sljedeći izvori:

* Vlastiti prihodi (izvor 31) – planiran prihod od preslika spisa i prihod od najma aparata za kavu (tražit će se odobrenje Ministarstva pravosuđa i uprave te se nakon toga planira provesti natječaj)

* Ostali prihodi za posebne namjene (izvor 43- Zakon o sudovima) – planirani prihodi od kamata
* Ostale pomoći (izvor 52) – za 2024. planirana sredstva na navedenoj poziciji u navedenom razdoblju jer se očekuje uplata tekući prijenosi iz proračuna JLS.

**RASHODI I IZDACI**

Rashode za zaposlene planirali smo prema broju trenutno zaposlenih i natječaja koji su u tijeku te smo planirali povećanje koeficijenta a vezano uz novo ustrojstvo službe i odjeljka za dvoje službenika, a koje radna mjesta su usklađena s novim Pravilnikom, u obračun su uključene i plaće za dva suca građanskog odjela (čeka se da stupe na dužnost), za tri (3) suca natječaj u tijeku pa su uračunate i njihove plaće, s obzirom da dolazi ukupno pet (5) novih sudaca trebalo je planirati i za tri mjesta zapisničara, planirano je i zapošljavanje informatičara s VSS i jednog računovodstvenog referenta s obzirom na povećanje obima rada (cjelokupno preuređenje zgrade, dobiveni novi prostori i sl.).

Planiranje materijalnih rashoda izvršili smo na bazi realnih troškova te plana za 2023. g., uz pretpostavku da će porast troškova poslovanja biti na razini porasta troškova tijekom 2023. godine, uz uvažavanje navedenih Uputa Ministarstva pravosuđa i uprave te zadanih limita. Temeljem zadanih limita za Županijski sud u Rijeci, planirali smo prihode i primitke te rashode i izdatke u 2024. g. na razini izvršenja te procjene izvršenja u 2024. g., primjenjujući limitirane iznose dostavljene od strane Ministarstva pravosuđa i uprave za 2024. g. te limite za naredne dvije godine.

Vlastite prihode i rashode planirali smo u skladu s realizacijom prethodne godine. Neutrošeni vlastiti prihodi se prenose u sljedeću godinu te se tada i utroše za redovno poslovanje.

Potrebno je osigurati dodatna sredstva za materijalne rashode jer je sud dobio na korištenje dva nova poslovna prostora (cca 500 m2) za koje će morati plaćati sve režijske troškove – u tijeku su radovi na adaptaciji prostora te se službeno korištenje prostora za predviđenu namjenu očekuje početkom 2024. godine.

U vremenskom periodu (2024.-2026.) na koje se ovaj financijski plan odnosi doći će do realizacije projekta zamjena prozora na zgradi suda (sjeverno i južno pročelje) - sklopljen dogovor s Ministarstvom pravosuđa i uprave - pripreme u tijeku – izrada projektne dokumentacije, zatim ugradit će se dizalo te će se izvršiti radovi koji se odnose na uređenje zgrade suda.

Što se tiče kapitalnih izdataka, postoji stalna potreba kapitalnih ulaganja u:

1. **Računalnu opremu** – zbog brzog zastarijevanja i trošenja opreme, potrebno je ulagati u računalnu opremu, u zamjenu računala te ulagati u nabavku multimedijske opreme;
2. **Investicijska ulaganja** – postoji stalna potreba za ulaganje u postojeću zgradu Suda, koja uključuje električarske, stolarske i manje građevinske zahvate koji su dio investicijskog održavanja.
3. **Ostala oprema –** komunikacijska – daljnje ulaganje u komunikacijsku opremu; ostala oprema – oprema za održavanje zgrade Suda – klima uređaji, službeni automobili, ostala oprema.

**PRIJENOS SREDSTAVA IZ PRETHODNE U SLJEDEĆU GODINU**

Odnosi i donosi Županijskog suda u Rijeci ponajviše čine prema izvoru 31- prihodi od preslika spisa, prema izvoru 43 - Zakon o sudovima – prihodi od kamata

**UKUPNE I DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 1.879.363,93 € | 1.877.462,41 € |
| Dospjele obveze | 58.605,20 € | 1.052,38 € |